Maqedoni, Ziadin Sela i rikthehet angazhimit në parti
Ziadin Sela, kryetar i Lëvizjes për Reforma iu rikthye veprimtarive politike, pas një rehabilitimi, si pasojë e lëndimeve që mori gjatë sulmeve në parlament më 27 prill
Ziadin Sela, kryetar i Lëvizjes për Reforma në Partinë Demokratike Shqiptare, si pjesë e koalicionit “Aleanca për Shqiptarët”, iu rikthye të hënën veprimtarive politike, pas plagëve që mori gjatë sulmit në parlamentin e Maqedonisë, më 27 prill. Para selisë së partisë në Tetovë, zoti Sela u prit nga dhjetra mbështetës dhe aktivistë. Tashmë në gjendje të mirë shëndetësore, ai falënderoi ata që u solidarizuan me të pas dhunës në parlament. Zoti Sela e quajti sulmin atentat jo vetëm ndaj tij por edhe ndaj nevojave jetike të shqiptarëve: u shpreh Z. Sela. Drejtuesi i LR-PDSH-së dhe Aleancës për Shqiptarët, e shikon dhunën e 27 prillit në parlament si vazhdë të asaj që ai e quajti “procese të montuara ndaj shqiptarëve”. Ai bëri thirrje për zgjidhje të shpejtë nga organet gjyqësore. theksoi kryetari i LR-PDSH-së. Me t’iu kthyer aktiviteteve politike, partia e zotit Sela fillon edhe bisedimet me Lidhjen Social Demokrate për formimin e kabinetit qeveritar. Ai nuk ka kërkuar që Aleanca për Shqiptarët të jetë me çdo kusht pjesë e qeverisë së re, ndonëse ajo ka një rol kyç tek shumica e re parlamentare: tha z. Sela. Kryetari i Lidhjes Social Demokrate, Zoran Zaev shkoi në Tetovë për të biseduar me zotin Sela, ndërsa shprehu kënaqësi për rrjedhën e bsedimeve me partitë tjera për formimin e qeverisë së re. Të martën priten bisedime lidhur me ndarjen e posteve qeveritare.